**ՀԻՄՆԱՎՈՐՈՒՄ**

**«ԱԲՈՎՅԱՆ ՀԱՄԱՅՆՔԻ ՍԵՓԱԿԱՆՈՒԹՅՈՒՆ ՀԱՆԴԻՍԱՑՈՂ ԱԲՈՎՅԱՆ ՔԱՂԱՔԻ 8-ՐԴ ՄԻԿՐՈՇՐՋԱՆԻ 1-ԻՆ ԹԱՂԱՄԱՍԻ ԹԻՎ 60/1 ՀԱՍՑԵՈՒՄ ԳՏՆՎՈՂ ՀՈՂԱՄԱՍՆ ԱՂԱՍԻ ՀԱՑԱԳՈՐԾՅԱՆԻՆ ՈՒՂՂԱԿԻ ՎԱՃԱՌՔՈՎ, ԸՆԴԼԱՅՆՄԱՆ ՆՊԱՏԱԿՈՎ ՕՏԱՐԵԼՈՒ ՄԱՍԻՆ» ԱԲՈՎՅԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

 Աբովյան համայնքի ավագանու քննարկմանը ներկայացվող նախագիծը մշակվել է Հողային օրենսգրքի 66-րդ հոդվածի 1-ին մասի 8-րդ կետի և 2-րդ մասի, «Տեղական ինքնակառավարման մասին» օրենքի 18-րդ հոդվածի 1-ին մասի 21-րդ կետի, Հայաստանի Հանրապետության կառավարության 2016 թվականի մայիսի 26-ի N 550-Ն որոշման 1-ին կետի 3-րդ ենթակետի, 2-րդ կետի պահանջներին համապատասխան։
 Աղասի Հացագործյանն Աբովյան համայնքի Աբովյան քաղաքի 8-րդ միկրոշրջանի 1-ին թաղամասի թիվ 60 հասցեում ունեն սեփականության իրավունքով իրեն պատկանող (հիմք՝ 2025 թվականի հունվարի 13-ի N 13012025-07-0137 վկայական) 07-002-0006-0013 կադաստրային ծածկագրով բնակավայրերի նպատակային նշանակության 510.0 քառակուսի մետր մակերեսով բնակելի կառուցապատման հողամաս։ Հարևանությամբ գտնվող Աբովյան համայքի սեփականություն հանդիսացող (հիմք՝ 2025 թվականի հուլիսի 28-ի N 28072025-07-0200 վկայական) Աբովյան համայնքի Աբովյան քաղաքի 8-րդ միկրոշրջանի 1-ին թաղամասի թիվ 60/1 հասցեում գտնվող 07-002-0006-0054 կադաստրային ծածկագրով 106.0 քառակուսի մետր մակերեսով բնակավայրերի նպատակային նշանակության բնակելի կառուցապատման հողամասը սահմանակից է 07-002-0006-0013 կադաստրային ծածկագրով հողամասին։ Ընդլայնվող և օտարվող հողամասի դիրքի կամ ռելիեֆի առանձնահատկություններից ելնելով՝ ընդլայնվող հողամաս տրանսպորտային միջոցներով մուտք գործելու որևիցե այլընտրանքային հնարավորություն առկա չէ, բացի օտարվող հողամասից և ընդլայնվող հողամաս հնարավոր է մուտք գործել բացառապես օտարվող հողամասից։
 Վերը նշված հանգամանքը ՀՀ կառավարության 2016 թվականի մայիսի 26-ի N 550-Ն որոշման հիման վրա հիմք է սույն նախագծի ընդունման համար և օտարվող հողամասը չի կարող դիտվել որպես առանձին գույքային միավոր աճուրդային կարգով օտարելու համար։ Օտարվող հողամասը գտնվում է տարածագնահատման գոտիականության 10-րդ գոտում և հողամասի կադաստրային արժեքը մեկ քառակուսի մետրի համար կազմում է 6 834.3 ՀՀ դրամ։
 «Աբովյան համայնքի սեփականություն հանդիսացող Աբովյան համայնքի Աբովյան քաղաքի 8-րդ միկրոշրջանի 1-ին թաղամասի թիվ 60/1 հասցեում գտվող հողամասն Աղասի Հացագործյանին ուղղակի վաճառքով, ընդլայնման նպատակով օտարելու մասին» Աբովյան համայնքի ավագանու որոշման նախագծի ընդունման առնչությամբ առաջանում է Աբովյան համայնքի ղեկավարի՝ հողամասերին միասնական հասցե տրամադրելու մասին որոշման ընդունման անհրաժեշտություն։

 **ՀԱՄԱՅՆՔԻ ՂԵԿԱՎԱՐ ԷԴՈՒԱՐԴ ԲԱԲԱՅԱՆ**